Diari Oficial de la Generalitat Valenciana


Sumari del DOGV 4038, del 09-07-2001 (2001/6586)

Informació pública de l'aprovació del projecte d'urbanització refós «La Serraleta polígon II» i del projecte de reparcel·lació forçosa del polígon II del pla parcial «La Serraleta», de l'Ajuntament de Nules.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4038

Data del DOGV
:   09-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6586


Organisme emissor
:   Ajuntament de Nules

Tipus de document
:   Anunci

Informació pública de l'aprovació del projecte d'urbanització refós «La Serraleta polígon II» i del projecte de reparcel·lació forçosa del polígon II del pla parcial «La Serraleta», de l'Ajuntament de Nules. [2001/S6586]
  
José Luís Sánchez Pérez, secretari de l'Ajuntament de Nules certifica que en l'acta de la sessió celebrada per l'Ajuntament ple el dia 4 de desembre de 2000, en el punt 4º. Aprovació, si s'escau, del projecte d'urbanització refós «La Serraleta Polígon II» (expedient O/PR 98/025). I aprovació, si s'escau, del projecte de reparcel·lació forçosa del polígon II del pla parcial «La Serraleta» (expedient O/PR A00/012), consta, aprovat per deu vots a favor del grup municipal Partit Popular i grup municipal mixt, un vot en contra, del grup municipal Esquerra Unida, i sis vots abstenció del grup municipal Partit Socialista i literalment copiat, el següent
  
Acord
  
«Primer. Aprovar el projecte d'urbanització refós «La Serraleta Polígon II» amb les següents modificacions:
  
1. Es realitzarà una escomesa d'aigua de la xarxa de fonts a la parcel·la destinada a centre docent.
  
2. Es realitzaran escomeses d'aigua, electricitat, telèfon i gas a totes les parcel·les a raó d'una cada 300 m2 de solar, i també a les parcel·les dotacionals, la situació de les quals s'acordarà amb els propietaris.
  
3. La xarxa de distribució de gas consistirà en un conducte de 200 mm de diàmetre que partint des de l'estació reguladora discorre per l'albereda de vianants fins al carrer de vianants 1 des d'allí, amb diàmetre 150 mm per l'albereda del Barranc arriba al carrer de Sant Joaquim i per aquest fins al carrer de Ramón y Cajal i per aquest últim arriba al carrer de Santa María Rosa Molas. En aquest punt es bifurcarà en dos, també de diàmetre 150 mm un dels quals pel carrer de Santa María Rosa Molas tancarà anell en la intersecció d'aquest carrer amb l'Albereda, i enllaçarà amb la conducció de diàmetre 200 mm i l'altra, també discorrerà pel carrer de Santa Mª Rosa Molas fins a la carretera de la Vall d'Uixó per la qual discorrerà i acabarà en arribar al límit amb el polígon 1.
  
4. Des d'aquestes canonades, sempre seguint les instruccions de la companyia subministradora, eixirà la xarxa que alimenta el polígon.
  
5. L'estació reguladora es disposarà fora del domini públic (de l'albereda dels vianants).
  
6. Els quadres de comandament, elements i connexions especials, i escomeses que no estiguen en arquetes soterrades, se situaran en fornícules situades fora del domini públic, realitzades amb fàbrica de rajola calada, pres amb morter.1:4.
  
7. El quadre de comandaments disposarà dels elements següents:
  
- Armari CPM-3 per a 3 comptadors i armari per a maniobra (igual al de comptadors però sense espiell).
  
- Diferencial i magnetotèrmic per a maniobra i reductor de fluix.
  
- Diferencial i magnetotèrmics d'entrada en cada circuit (encara que no fa falta es deixarà, lloc, almenys, per a 3 circuits). Aquests diferencials seran AFEISA o similar, amb recàrrega automàtica programable
  
- Contactors Telemecanic en cada circuit (encara que no fa falta es deixarà lloc, almenys, per a 3 circuits).
  
- Rellotge astronòmic d'AFEISA
  
- Magnetotèrmics d'eixida individuals (unipolars).
  
- Endoll i bombeta amb interruptor.
  
8. La lluminària serà apta per a allotjar làmpades de potència superior a la projectada, en previsió que, en el futur, puga millorar-se la il·luminació substituint les làmpades.
  
9. La caixa de protecció de lluminària serà, necessàriament, de tipus Claved, equipada amb 6 borns de llautó i 4 fusibles
  
10. Els tubs per a allotjar els conductors seran corrugats externament, de doble paret, segons la norma europea, o de PVC rígid, i tindran, com a mínim, un diàmetre interior de 80 mm.
  
11. Arquetes, es col·locaran totes les necessàries, almenys, una per lluminària, però no allotjaran connexions, que es realitzaran a l'interior de la lluminària o, si s'escau, en les columnes ó puntals.
  
12. En cap cas es realitzaran connexions soterrades o en arquetes.
  
13. Els conductors hauran d'arribar tots fins a l'última columna per a poder prolongar la instal·lació.
  
14. Les columnes seran, necessàriament, Petit Jean.
  
15. No obstant això, podran adoptar-se altres solucions sempre que s'obtinga la conformitat respecte del tipus i qualitat dels elements que es projecten.
  
16. Els arbres en els carrers es disposaran segons el que estableix en el projecte de 1996/1997, però tenint cura especialment que per al subsòl dels escossells no ha de discórrer obra soterrada, ni conductes de serveis i distribuint els escossells de forma que els arbres no dificulten l'enllumenat per les faroles.
  
17. L'estudi de Seguretat i Salut s'haurà de presentar en l'Ajuntament abans de l'inici de les obres.
  
Segon. Condicionar la publicació de l'acord a l'entrega per l'urbanitzador d'una còpia idèntica del projecte, visada pel col·legi professional corresponent.
  
Tercer. Resoldre les al·legacions presentades en el sentit indicat en els informes emesos pels serveis municipals.
  
Quart. Obrir, per a tots els afectats, un període d'audiència de quinze dies, perquè puguen conéixer les modificacions introduïdes en el projecte de reparcel·lació i al·legar el que estimen pertinent, en defensa dels seus interessos.
  
Cinqué. Aprovar el projecte de reparcel·lació, condicionant la validesa i efectivitat d'aquest acord al compliment dels següents requisits:
  
- Entrega formal per l'urbanitzador a l'Ajuntament d'una còpia idèntica del projecte aprovat, visada pel col·legi professional corresponent.
  
- Conclusió dels tràmits d'audiència en curs.
  
- Replanteig i fitació (o tancat de les parcel·les) per l'urbanitzador i comprovació del resultat.
  
Sisé. Facultar l'alcalde per a la realització de totes les accions que calguen per a l'execució i efectivitat d'aquest acord, inclús per a incorporar les correccions d'errors materials i de fet que puguen haver-se produït i incorporació de les dades que calguen per a la inscripció de la reparcel·lació amb el Registre de la Propietat.»
  
I perquè conste i tinga els efectes oportuns, i servesca també de notificació als interessats, es comunica que es troba l'acta pendent d'aprovació, d'acord amb l'article 206 del Reglament d'Organització i Funcionament de les Corporacions Locals, s'expedeix aquesta per ordre de l'alcalde i amb el seu vist i plau.